Diari Oficial de la Generalitat Valenciana


Sumari del DOGV 2822, del 09-09-1996 (1996/839151)

RESOLUCIÓ de 24 de juliol de 1996, de la Secretaria General de la Conselleria d'Agricultura i Medi Ambient, sobre delegació de competències.
--------------------------------------------------------------------------------------------------------------------------------------------

### Dades del document

Número de DOGV
:   2822

Data del DOGV
:   09-09-1996

Secció del DOGV
:   ALTRES DISPOSICIONS

Número del document
:   1996/839151


Data del document
:   24-07-1996

Organisme emissor
:   Conselleria d'Agricultura i Medi Ambient

Tipus de document
:   Resolució

Anàlisi jurídica

RESOLUCIó de 24 de juliol de 1996, de la Secretaria General de la Conselleria d'Agricultura i Medi Ambient, sobre delegació de competències.   
El Decret 200/1985, de 23 de desembre, del Consell de la Generalitat Valenciana, sobre indemnitzacions per raó de servei, atribueix al secretari general de cada conselleria la facultat d'autoritzar les comissions de servei del personal adscrit a aquesta, i l'article 2 de l'Ordre de 17 de febrer de 1986, de la Conselleria d'Economia i Hisenda, que desplega el decret mencionat, estableix la facultat de delegació de la facultat anterior.  
D'altra banda, l'Ordre de 13 de desembre de 1989, de la Conselleria d'Economia i Hisenda, per la qual es desplega el Decret 176/1989, de 24 de novembre, estableix la possibilitat de delegar l'aprovació de determinats comptes corresponents al sistema de bestretes de caixa fixa.  
A fi d'aconseguir major eficàcia i agilitat en el funcionament administratiu, es considera convenient delegar aquestes atribucions; per això, i fent ús de les facultats conferides per l'article 68 de la Llei 5/1983, de 30 de desembre, de Govern Valencià, resolc:  
Primer  
Delegar en els directors generals de la Conselleria d'Agricultura i Medi Ambient, amb caràcter general, la facultat d'autorització de les comissions de servei del personal adscrit a les direccions respectives en els termes del Decret 200/1985, de 23 de desembre.   
Segon  
Delegar en els directors territorials de la Conselleria d'Agricultura i Medi Ambient, amb caràcter general, la facultat d'autoritzar les comissions de servei del personal adscrit a aquests, dins de l'àmbit provincial respectiu.  
No obstant això, la facultat d'autoritzar les comissions de servei d'aquest personal adscrit als serveis territorials esmentats, fora de l'àmbit provincial corresponent, es delega en el director general competent en l'àmbit del programa pressupostari que es gestione.  
Tercer  
Delegar en els directors generals, com també en els directors territorials de la Conselleria d'Agricultura i Medi Ambient, la facultat d'aprovar els comptes que els habilitats han de formalitzar per a la reposició de fons a què fa referència l'article 9 de l'Ordre de 13 de desembre de 1989, per la qual es desplega el Decret 176/1989, de 24 de novembre, en l'àmbit de les habilitacions de caixa fixa corresponents.  
DISPOSICIó ADDICIONAL  
En les resolucions que es dicten fent ús de les delegacions d'atribucions d'aquesta resolució, es farà constar sempre aquest aspecte de manera expressa, de conformitat amb el que s'estableix en l'article 68.6 de la Llei 5/1983, de 30 de desembre, del Govern Valencià, i l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i quedarà esgotada la via administrativa, de conformitat amb el que s'estableix en els articles 13 i 109 d'aquesta última llei.  
DISPOSICIó DEROGATòRIA  
Queda derogada de manera expressa la Resolució de 17 de març de 1986, de la Secretaria General de la Conselleria d'Agricultura i Pesca, per la qual es delega la facultat d'autorització de les comissions de servei (DOGV núm. 397, de 27 de juny); la Resolució de 21 de gener de 1994, de la Conselleria de Medi Ambient, sobre delegació de competències (DOGV núm. 2.207, de 15 de febrer); i la Resolució de 21 d'abril de 1994 (DOGV núm. 2.265, de 12 de maig), com també totes les disposicions d'igual o inferior rang que s'oposen o resulten incompatibles amb aquesta.  
DISPOSICIó FINAL  
Aquesta resolució vigeix des del mateix dia de la publicació en el Diari Oficial de la Generalitat Valenciana.  
València, 24 de juliol de 1996.- El secretari general: Cirilo Arnandis NúÑez.